OpenLLM-France/wikimedia huggingface dataset:
# Leanira

Leanira (grec antic: Λεανείρας) va ser, segons la mitologia grega, una princesa espartana, filla d'Amiclas, rei d'Esparta.
Se la considerava germana d'Argalos, de Cinortes, de Jacint, d'Hàrpal, d'Hegesandra i de Polibea, i per alguns autors, de la nimfa Dafne.
Es va casar amb el rei Arcas, fill de Zeus i de Cal·listo. Van tenir diversos fills, entre ells Èlat, Afeidas, Azà i Trífil. Els dos primers van governar Arcàdia després de la mort del seu pare.

## Notes

* ↑ Segons el Diccionari Grec-Català, p. 216, i les obres de la Fundació Bernat Metge

## Referències

* ↑ Pseudo-Apol·lodor, Biblioteca (Βιβλιοθήκη), III, 9, 1
* ↑ Pausànias. Descripció de Grècia, III, 1, 3
* ↑ Pseudo-Apol·lodor, Biblioteca (Βιβλιοθήκη), I, 9, 5
* ↑ Pausànias. Descripció de Grècia, III, 1, 3
* ↑ Pausànias. Descripció de Grècia, VII, 18, 5
* ↑ Ferecides de Siros, frg. 132
* ↑ Pausànias. Descripció de Grècia, III, 19, 4
* ↑ Parteni de Nicea. Erotica Pathemata, 15
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 47. ISBN 9788496061972.
* ↑ Pausànias. Descripció de Grècia, X, 9, 5
# Sepulcre de la família Majó

El Sepulcre de la família Majó és una obra d'Arenys de Mar (Maresme) del cementiri d'Arenys de Mar.

## Descripció

Escultura en pedra de Josep Carcassó i Font que representa una noia asseguda amb un ram de flors a les mans. Té el cap tombat i mira a terra, aquesta actitud juntament amb tot l'aire que dona el vestit, faldilles llargues amb plecs, l'hi dona un caire romàntic i reservat. És d'alçada petita i està situada darrere un grup escultòric de Venanci Vallmitjana i Barbany, el mestre de Carcassó.

## Referències

* 1 2 «Sepulcre de la família Majó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
* ↑ «Josep Carcassó Font». Patrimoni Funerari.cat, 07-12-2015. [Consulta: 9 març 2018].
             A Wikimedia Commons hi ha contingut multimèdia relatiu a: Sepulcre de la família Majó
# Protecció infantil

La protecció infantil és la salvaguarda dels infants de la violència, l'explotació, el maltractament i la negligència. L'article 19 de la Convenció de les Nacions Unides sobre els Drets de l'Infant preveu la protecció dels nens dins i fora de la llar. Una de les maneres d'assegurar-ho és donant-los una educació de qualitat, el quart dels Objectius de Desenvolupament Sostenible de les Nacions Unides, a més d'altres sistemes de protecció infantil.
Els sistemes de protecció infantil són un conjunt de serveis generalment administrats pel govern dissenyats per protegir els nens i joves menors d'edat i per fomentar l'estabilitat familiar. L'UNICEF defineix un "sistema de protecció de la infància" com:
| « | el conjunt de lleis, polítiques, reglaments i serveis necessaris en tots els sectors socials, especialment el benestar social, l'educació, la salut, la seguretat i la justícia, per donar suport a la prevenció i la resposta als riscos relacionats amb la protecció. Aquests sistemes formen part de la protecció social i s'estenen més enllà. En l'àmbit de la prevenció, el seu objectiu inclou el suport i l'enfortiment de les famílies per reduir l'exclusió social, i reduir el risc de separació, violència i explotació. Sovint, les responsabilitats es reparteixen entre les agències governamentals, amb serveis prestats per autoritats locals, proveïdors no estatals i grups comunitaris, fent de la coordinació entre sectors i nivells, inclosos els sistemes de derivació habituals, etc., un component necessari dels sistemes de protecció infantil efectius. | » |
| — Consell Econòmic i Social de les Nacions Unides (2008), Estratègia de protecció de la infància d'UNICEF, E/ICEF/2008/5/Rev.1, par. 12-13. |||

## Referències

* ↑ «Economic and Social Council». Arxivat de l'original el 2018-01-23. [Consulta: 11 febrer 2022].
# Oakland Athletics

L'Oakland Athletics és un club professional de beisbol estatunidenc de la ciutat d'Oakland (Califòrnia) que disputa la MLB.

## Palmarès

* Campionats de la MLB (9): 1989, 1974, 1973, 1972, 1930, 1929, 1913, 1911, 1910
* Campionats de la Lliga Americana (15): 1990, 1989, 1988, 1974, 1973, 1972, 1931, 1930, 1929, 1914, 1913, 1911, 1910, 1905, 1902
* Campionats de la Divisió Oest (14): 2006, 2003, 2002, 2000, 1992, 1990, 1989, 1988, 1981, 1975, 1974, 1973, 1972, 1971

## Evolució de la franquícia

* Oakland Athletics (1981-present)
* Oakland A's (1970-1981)
* Oakland Athletics (1968-1969)
* Kansas City Athletics (1955-1967)
* Philadelphia Athletics (1901-1954)

## Colors

Verd, daurat i blanc.

## Estadis

* Oakland-Alameda County Coliseum (1968-present)
** a.k.a. McAfee Coliseum (2004-2008)
** a.k.a. Network Associates Coliseum (1998-2004)
* Municipal Stadium (Kansas City) (1955-1967)
* Shibe Park (Philadelphia) (1909-1954)
** a.k.a. Connie Mack Stadium (1953-1954)
* Columbia Park (Philadelphia) (1901-1908)

## Números retirats

* Reggie Jackson 9
* Catfish Hunter 27
* Rollie Fingers 34
* Jackie Robinson 42
* Dennis Eckersley 43
* Walter Haas (A's)

## Enllaços externs

* Oakland Athletics - Lloc web oficial
# PCG

PCG té els següents significats:
* Partit Comunista de Galícia, partit polític de Galícia
* Partit Comunista Guadalupeny, partit polític de Guadalupe
* Partit Comunista de Grècia, partit polític de Grècia
* Poetae Comici Graeci, col·lecció d'obres de la comèdia grega
# Pioner (Rússia)

Pioner - Пионер (rus) - és un poble de l'óblast de l'Amur, a Rússia, que el 2018 tenia 30 habitants, pertany al districte de Magdagatxi.

## Referències

* ↑ «Регионы и города России».
# Dick Richards

Richard "Dick" Richards (Nova York, 1936) és un director, productor i guionista de cinema estatunidenc.

## Biografia

Després de treballar com a fotògraf, Richards va dirigir curts publicitaris per Life Magazine, General Motors, Pepsi Cua, Volkswagen, Coca-cola, Procter & Gamble, etc., faceta en la qual va ser molt guardonat.
La seva carrera cinematogràfica va començar en escriure i dirigir guions de pel·lícules de l'oest o westerns, com The Culpepper Cattle Co. (1972), i va continuar amb films de cinema negre com Adéu, nena (1975), tercera adaptació de la novel·la homònima de Raymond Chandler, i la més posterior Heat (1986). Altres pel·lícules van ser March or Die (1977), i Man, Woman and Child (1983). Va ser considerat per dirigir Tootsie (1982), però complicacions amb l'script li van fer assumir el paper de productor, pel qual va rebre una nominació a l'Oscar.

## Filmografia
### Director

* 1972: The Culpepper Cattle Co.
* 1975: Rafferty and the Gold Dust Twins
* 1975: Adéu, nena (Farewell, My Lovely)
* 1977: Marxar o morir (March or Die)
* 1982: Death Valley
* 1983: Man, Woman and Child
* 1986: Heat

### Guionista

* 1972: The Culpepper Cattle Co.
* 1977: Marxar o morir

### Productor

* 1977: Marxar o morir
* 1982: Tootsie

## Premis i nominacions
### Nominacions

* 1983: Oscar a la millor pel·lícula per Tootsie
* 1984: BAFTA a la millor pel·lícula per Tootsie

## Referències

* ↑ «biografia de Dick Richards». Imdb.
* ↑ «filmografia de Dick Richards». The New York Times.

## Enllaços externs

* Dick Richards - Lloc web oficial
# Leanne Wood

Leanne Wood (Llwynypia, 13 de desembre del 1971) és una política gal·lesa que exerceix el lideratge del Plaid Cymru o Partit Gal·lès.
Va néixer a Rhondda, al País de Gal·les i des del 2003 ha estat escollida representant de la regió central del Sud de Gal·les a l'Assemblea Nacional d'aquest país del Regne Unit, i des del 2016 ho és per la circumscripció de Rhondda. Va ser escollida líder del Plaid Cymru el 15 de març del 2012. Leanne Wood, socialista, republicana i independentista, és la primera dona líder del partit i la primera persona a exercir el lideratge sense parlar amb fluïdesa el gal·lès.

## Referències

* ↑ «Your representatives; Leanne Wood». BBC News Democracy Live website. BBC [Consulta: 23 juliol 2011].
* ↑ «Ms Leanne Wood, AM's biography». Debrett's website. Debrett's, 2011. [Consulta: 25 juliol 2011].
* ↑ "Wood, Leanne", Who's Who 2014, A & C Black, an imprint of Bloomsbury Publishing plc, 2014; online edn, Oxford University Press, 2014 ; online edn, Nov 2014. Retrieved 9 May 2015 (subscription required).
* ↑ 07:00, 1 MAY 2012Updated20:53, 18 APR 2013. «Plaid leader Leanne Wood turns down pay rise». Daily Post. [Consulta: 19 març 2017].
* ↑ «Plaid Cymru elect Leanne Wood as new leader». BBC News. BBC, 15-03-2012 [Consulta: 11 agost 2012].
* ↑ «New Plaid Cymru leader Leanne Wood's Rhondda roots». Wales Online, 2012. [Consulta: 13 agost 2012].
# Amblioponins

Els amblioponins (Amblyoponinae) són una subfamília de formigues principalment depredadores subterrànies.

## Identificació

Els amblioponins es caracteritzen per aquests caràcters en les obreres: ulls petits o absents, situats darrere de la longitud mitjana del costat del cap; marge anterior de clipi amb una seta dentiforme especialitzada; sutura promesonotal flexible; pecíol molt unit al segment abdominal 3 i sense una cara posterior diferent; postpecíol absent; fibló present i ben desenvolupat.

## Taxonomia

Aquesta subfamília anteriorment era considerada una tribu dins Ponerinae, però va ser elevada a la seva pròpia subfamília l'any 2003 quan Barry Bolton dividí Ponerinae en sis subfamílies.
La subfamília Amblyoponinae inclou 9 gèneres actuals amb un total de 145 espècies:
* Amblyoponinae Forel, 1893
** Amblyoponini Forel, 1893
*** Adetomyrma Ward, 1994
*** Amblyopone Erichson, 1842
*** †Casaleia Pagliano & Scaramozzino, 1990
*** Fulakora
*** Myopopone Roger, 1861
*** Mystrium Roger, 1862
*** Onychomyrmex Emery, 1895
*** Prionopelta Mayr, 1866
*** Stigmatomma Roger, 1859
*** Xymmer Santschi, 1914

## Referències

* ↑ «Hormigas.org - Subfamilia Amblyoponinae» (en castellà). [Consulta: 1r desembre 2023].
* ↑ «Amblyoponinae - AntCat» (en anglès). [Consulta: 1r desembre 2023].

## Enllaços externs

* iNaturalist
# Priapella olmecae

Priapella olmecae és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Mèxic.

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Priapella olmecae» (en anglès). FishBase. Froese, Rainer; Pauly, Daniel (editors).

## Enllaços externs

* BioLib (anglès) i (txec)
# Narain Karthikeyan

Kumar Ram Narain Karthikeyan (14 de gener de 1977 a Madràs, Tamil Nadu) és un pilot de competició tàmil, essent el primer d'aquesta ètnia a disputar una competició de Fórmula 1. Els seus primers punts en el Campionat de F1 els va obtenir en el Gran Premi dels Estats Units del 2005, en el que es va classificar en quarta posició. En aquella cursa tots els pilots que duien pneumàtics Michelin es van negar a participar pel perill que corrien, ja que els pneumàtics rebentaven en l'última corba del circuit d'Indianàpolis.
Karthikeyan va estar interessat en l'esport del motor des de ben petit, car el seu pare va ser campió nacional del rally a l'Índia. Amb l'ambició d'ésser el primer pilot tàmil de Fórmula 1, Karthikeyan va acabar en el podi en la seva primera carrera, en Sripermudur. Llavors estava en l'escola de conducció d'Elf Winfield a França, mostrant el seu talent sent semifinalista en la competició de pilots Elf per la Fórmula Renault el 1992. Va tornar a l'Índia per córrer la Fórmula Maruti a la temporada del 1993, i al mateix any, també va participar en la Fórmula Vauxhall Junior a Gran Bretanya. Aquesta competició li va donar molta experiència i va tenir ganes de tornar l'any següent.

## Cronologia esportiva

* 2007: Pilot de proves de WilliamsF1 i participant A1GP
* 2006: Pilot de proves de WilliamsF1
* 2005: Fórmula 1 amb l'equip Jordan Grand Prix
* 2004: Fórmula Nissan World Series (World Series by Nissan), 6é (RC)
* 2003: Fórmula Nissan World Series (Superfund Word Series), 4t (Carlin)
* 2002: Fórmula Nissan World Series (Telefonica World Series), 9º (RC)
* 2001: Fórmula Nippon, 14e (Impul)
* 2000: British Fórmula 3, 4t (Stewart)
* 1999: British Fórmula 3, 6t (Carlin)
* 1998: British Fórmula 3, 12é (Carlin)
* 1997: British Fórmula Vauxhall, 8é
* 1996: Fórmula Àsia, Campió
* 1995: Fórmula Àsia (4 curses)
* 1994: British Fórmula Ford Winter Series, Campió
* 1993: Indian Fórmula Maruti + British Fórmula Vauxhall Junior
Equips: Carlin Motorsport, RC Motorsport, Team Impul Campionats: British Fórmula 3, Fórmula Nippon, Fórmula Nissan (ara coneguda com a Fórmula Renault)

## Enllaços externs

* Narain Karthikeyan - Lloc web oficial
* Estadístiques de Karthikeyan Arxivat 2006-03-28 a Wayback Machine. (anglès)
# Planeta ctònic

Un planeta ctònic és un gegant gasós que ha perdut la seva atmosfera d'heli i hidrogen a causa de la proximitat amb l'estel que orbita. El nucli rocós que quedaria seria semblant a un planeta tel·lúric en molts aspectes.

## Etimologia

El mot ctònic i el seu prefix cton– venen del grec χθονιος «terrestre».

## Exemples possibles

Les mesures de variació de temps de trànsit indiquen, per exemple, que Kepler-52b, Kepler-52c i Kepler-57b tenen masses màximes entre 30 i 100 vegades la massa de la Terra (encara que les masses reals podrien ser molt més baixes); amb radis aproximadament de 2 radis de la Terra, poden tenir densitats més grans que la d'un planeta de ferro de la mateixa mida. Com que aquest tipus d'exoplanetes orbiten molt a prop de les seves estrelles podrien ser els nuclis romanents dels gegants gasosos evaporats o nanes marrons. Si els nuclis són prou massius podrien romandre comprimits durant milers de milions d'anys tot i perdre la massa atmosfèrica.
Com que no hi ha súper-Terres calents gasoses entre 2,2 i 3,8 radis de la Terra exposats a més de 650 fluxos de terra incident, i tal falta no és compatible amb les estadístiques, se suposa que els exoplanetes per sota d'aquests radis exposats a aquests fluxos estel·lars podrien haver tingut les seves restes desposseïdes per la fotoevaporació.
HD 209458b (Osiris) és un exemple d'un gegant gasós que està en procés de perdre la seva atmosfera, encara que no es convertirà en un planeta ctònic durant molts milers de milions d'anys, si és que ho fa alguna vegada. Un cas similar seria Gliese 436b, ja que ja ha perdut el 10% de la seva atmosfera. COROT-7b és el primer exoplaneta que podria ser ctònic. Altres investigadors discuteixen això i conclouen que COROT-7b sempre va ser un planeta rocós i no el nucli erosionat d'un gegant de gas o gel, a causa de la curta edat del sistema estel·lar.

## Referències

* ↑ Mocquet, A.; Grasset, O. and Sotin, C. (2013) Super-dense remnants of gas giant exoplanets, EPSC Abstracts, Vol. 8, EPSC2013-986-1, European Planetary Science Congress 2013
* ↑ Mocquet, A.; Grasset, O.; Sotin, C. «Very high-density planets: a possible remnant of gas giants». Phil. Trans. R. Soc. A, 372, 2014, 2014, pàg. 20130164. Bibcode: 2014RSPTA.37230164M. DOI: 10.1098/rsta.2013.0164. PMID: 24664925.
* ↑ Lundkvist et al. (2016), "Hot super-Earths stripped by their host stars", arXiv:1604.05220 [astro-ph.EP]
* ↑ «Hubble sees atmosphere being stripped from Neptune-sized exoplanet». Nature, 24-06-2015. [Consulta: 8 novembre 2015].
* ↑ «Exoplanets Exposed to the Core». AstroBiology Magazine, 25-04-2009. [Consulta: 7 gener 2018].
* ↑ «Super-Earth 'began as gas giant'». BBC News, 10-01-2010. [Consulta: 10 gener 2010].
* ↑ Odert, P. «Thermal mass-loss of exoplanets in close orbits». EPSC Abstracts, 5, 2010, pàg. 582. Bibcode: 2010epsc.conf..582O.
# Departament de Matagalpa

El Departament de Matagalpa és un departament de Nicaragua. La seva capçalera departamental és la ciutat de Matagalpa. Està a 125 km al nord-est de Managua.

## Municipis

* Ciudad Darío (Metapa)
* Esquipulas
* Matagalpa
* Matiguás
* Muy Muy
* Rancho Grande
* Río Blanco
* San Dionisio
* San Isidro
* San Ramón
* Sébaco
* Terrabona
* Tuma - La Dalia

## Història

Els habitants de la regió abans de l'arribada dels espanyols eren els pobles anominats chontales (per Oviedo en 1527), ulúas (per l'Oïdor García Palacios en 1576), popoluques per Fra Blas de Hurtado en 1748, de vegades anomenats xicaques o lenques. La seva llengua, denominada "matagalpa" des de 1891 quan el lingüista Daniel Garrison Brinton la va estudiar i va classificar. Abans havien tingut diferents denominacions com chontal, populuca, cacaopera o pantasma. El terme "matagalpa" s'usa també per a la denominació de la pròpia ètnia. Els matagalpes habitaven pobles com Susucayán, Apalí, Mozonte, Alcayán, Tapacusí, Caulatú, Quilalí, Apasupo, Yalagüina, Palacagüina, Condega, Sébaco, Metapa, Olominapa, Tecomapa, Matagalpa, Molagüina, Solingalpa, Jinotega, Abay, Yasica, Muy Muy, Teustepe, Juigalpa i Acoyapa.
Els matagalpes foren els primers a enfrontar-se als espanyols quan Francisco Hernández de Córdoba, Hernando de Soto i les seves tropes van voler penetrar en 1525 al seu territori a Joana Mostega, a 13 llegües al nord-est de Telica. En 1530 fra Lázaro de Guido comença l'evangelització dels matagalpes a la zona de Sébaco i les serres circumdants, missió continuada per fra Juan de Alburquerque en 1600 una mica més a l'interior. El 1628 s'hi crearen els reducciones per als amerindis de San Ramón Nonnato i San Pedro de Metapa. Es val alçar contra els espanyols els anys 1643, 1688, 1773 i 1881.
# Le Cours

Le Cours (en bretó Ar C'hour) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 491 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 386 | 421 | 400 | 378 | 351 | 401 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Alain Rio | PS |
| 2008- | Paul Soulard | |
# Cicagna

Cicagna (en ligur Cicagna) és un comune italià, situat a la regió de la Ligúria i a la ciutat metropolitana de Gènova. El 2011 tenia 2.558 habitants. Limita amb les comunes de Coreglia Ligure, Lorsica, Moconesi, Orero, Rapallo i Tribogna.

## Geografia

Situat a la vall Fontanabuona, a l'est de Gènova, compta amb una superfície d'11,28 km² i les frazioni de Monleone, Pianezza, Cassottana, Canivella i Serra.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 16 juliol 2015].
# Octodecàedre

Un octodecàedre, octodecaedre, octakaidecàedre o octakaidecaedre és un políedre que té divuit cares. Cap octodecàedre és regular.
En química, «l'octàedre» es refereix normalment a l'estructura específica amb simetria C$_{2v}$, l'icosàedre d'arestes contretes, format a partir d'un icosàedre regular amb una aresta contreta. És la forma de l'ió closo-boranat [B$_{11}$H$_{11}$]$^{2−}$.
Hi ha 107.854.282.197.058 octodecàedres convexos topològicament diferents, excloent les imatges de mirall, que tenen almenys 11 vèrtexs.

## Exemples

Els octodecàedres més familiars són la piràmide heptadecagonal, el prisma hexadecagonal i l'antiprisma octagonal. El prisma hexadecagonal i l'antiprisma octagonal són políedres uniformes, amb bases regulars i costats quadrats o triangulars equilàters. Quatre octodecàedres més es troben entre els sòlids de Johnson: la girobicúpula quadrada, l'ortobicúpula quadrada, la cúpula quadrada allargada i l'esfenomegacorona. Quatre sòlids de Johnson tenen duals octodecaèdrics: l'ortobicúpula triangular allargada, la girobicúpula triangular allargada, la bicúpula triangular giroallargada i l'hebesfenorotonda triangular.
| Antiprisma octagonal | Girobicúpula quadrada | Esfenomegacorona | Bipiràmide hexagonal allargada |
Addicionalment, alguns políedres estelats uniformes també són octodecàedres:
| Antiprisma octagràmic | Antiprisma creuat octagràmic | Petit rombihexàedre | Petit dodecahemidodecàedre | Gran rombihexàedre | Gran dodecahemidodecàedre |

## Referències

* ↑ Counting polyhedra
# Damó (metge)

Damó o Damió (en llatí Damon o Damion en grec antic Δάμων o Δάμιων) era un metge grec esmentat com un dels autors estrangers que va servir de font a Plini el Vell a la seva Naturalis Historia, i que per tant devia viure al segle i o una mica abans. És mencionat també per Gai Plini Valerià.

## Referències

* ↑ W.A.G., "Damion" a: William Smith (editor), A Dictionary of Greek and Roman Biography and Mythology. Boston: Little, Brown & Comp., 1867, pàgina 701.
# Nick Mason

Nicholas Berkeley Mason va néixer el 27 de gener de 1944 a Birmingham, Gran Bretanya. Va ser el bateria del grup de rock Pink Floyd i ha estat l'únic membre de la formació que mai ha deixat de ser-ho en tota l'existència, tot i que és el component que té menys crèdits en les composicions de les peces del grup. Va conèixer Roger Waters i Richard Wright quan estudiava arquitectura a la Regent Street Polytechnic i va començar a tocar amb ells en el grup Sigma 6 el 1963. El 1965, Syd Barrett es va ajuntar amb ells per formar el grup Pink Floyd.
A més del treball amb Pink Floyd, ha treballat en diversos projectes externs. Va realitzar molts àlbums, particualment durant la segona meitat dels anys 1970, sobretot al costat d'altres artistes de rock progressiu com Robert Wyatt, Gong Hillage i Steve Hillage, i amb l'excèntric jazzman Michael Mantler i el grup punk The Damned.
El 1983 David Gilmour va iniciar un judici contra Roger Waters pels drets del nom Pink Floyd. Mason va estar al costat de Gilmour durant tot aquest temps, fins que el 1986 van guanyar els drets sobre el nom del grup i del repertori.
El juliol de 2005 Mason, amb Gilmour, Richard Wright i, per primer cop en 24 anys, Roger Waters, van tocar de nou junts i com a Pink Floyd quatre cançons en el concert Live 8 a Londres, promogut de Bob Geldof. Després del retrobament, Mason va fer les paus amb Roger Waters i fins i tot va tocar la bateria en les dues últimes nits de la gira de Waters de 2006 a les cançons de Pink Floyd Set the Controls for the Heart of the Sun. El 2006 Mason i Wright van participar amb Gilmour durant la presentació a l'Albert Royal Hall de Londres, sent la darrera presentació de Pink Floyd després de l'era Waters. Aquest mateix any va col·laborar amb Waters en els primers concerts de la gira The Dark Side of the Moon Live.
És un gran coneixedor i col·leccionista de cotxes esportius, ha competit en diverses carreres i disposa de 10 ferraris.

## Àlbums en solitari

* Fictitious Sports (1981, un àlbum escrit per Carla Bley)
* Profiles (1985, amb Rick Fenn)
# Ogdensburg (Wisconsin)

Ogdensburg és una població dels Estats Units a l'estat de Wisconsin. Segons el cens del 2000 tenia 224 habitants.

## Demografia

Segons el cens del 2000, Ogdensburg tenia 224 habitants, 94 habitatges, i 67 famílies. La densitat de població era de 88,3 habitants per km².
Dels 94 habitatges en un 31,9% hi vivien nens de menys de 18 anys, en un 56,4% hi vivien parelles casades, en un 10,6% dones solteres, i en un 28,7% no eren unitats familiars. En el 27,7% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,81.
Per edats la població es repartia de la següent manera: un 25,9% tenia menys de 18 anys, un 7,1% entre 18 i 24, un 33,9% entre 25 i 44, un 21,4% de 45 a 60 i un 11,6% 65 anys o més.
L'edat mediana era de 38 anys. Per cada 100 dones de 18 o més anys hi havia 97,6 homes.
La renda mediana per habitatge era de 36.667 $ i la renda mediana per família de 39.583 $. Els homes tenien una renda mediana de 31.136 $ mentre que les dones 26.667 $. La renda per capita de la població era de 18.588 $. Aproximadament el 10,3% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ogdensburg» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Ogdensburg». American Fact Finder. Oficina del Cens dels Estats Units, 12-01-2010.